Lakin ɣef yidis n leqṣer n Harun Rracid tella lqehwa , iɛenna deg-s uhyuyidin wa ad yettjewwaq i yudan, Harun Rracid tella ɣer-s yelli-s d ultma-s, iɛjab-asent ujewwaq-idin, matta aha ad ggent, tebbtent iman-nsent, feqrent-d taddart, ggent-d tasraft niɣ ṭranci s ddu n ufṣil, rragent-id ɣer lqehwa, netta ad d-yessejba ɣef lqehwa wa tent-ihenna di lqehwa, iɛya mammek ad asent-yegg ad tent-yeṭṭef, ad yerg berra wa ahent-yaf udfent, ad yadef wa ahent-yaf rgint ɣer-s, mammek aha ad isawa ? Mammek aha ad isawa ? Itebbet iman-nnes mliḥ.